

VLADA REPUBLIKE HRVATSKE

Zagreb, 12. ožujka 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog odluke o izmjenama i dopunama Odluke o osnivanju Radne skupine za unapređenje uvjeta poslovanja u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_ 2020. godine donijela

**O D L U K U**

**o izmjenama i dopunama Odluke o osnivanju Radne skupine za**

**unapređenje uvjeta poslovanja u Republici Hrvatskoj**

**I.**

U Odluci o osnivanju Radne skupine za unapređenje uvjeta poslovanja u Republici Hrvatskoj, klase: 022-03/19-04/92, urbroja: 50301-25/06-19-1, od 8. ožujka 2019. godine, naziv Odluke mijenja se i glasi: „Odluka o osnivanju Radne skupine za unapređenje uvjeta poslovanja u Republici Hrvatskoj i sprječavanje negativnih utjecaja na hrvatsko gospodarstvo“.

**II.**

U točki I. stavku 1. iza riječi: "u Republici Hrvatskoj" dodaju se riječi: "i sprječavanje negativnih utjecaja na hrvatsko gospodarstvo".

Iza stavka 1. dodaje se stavak 2. koji glasi:

„Radna skupina će pored poslova iz stavka 1. ove točke, kao nacionalna kontaktna točka, pratiti utjecaj **koronavirusa (SARS-CoV-2) i COVID-19 bolesti** na gospodarstvo Republike Hrvatske te će predlagati mjere kojima će se umanjiti negativan utjecaj istih na hrvatsko gospodarstvo, tijekom razdoblja trajanja ugroze uzrokovane pojavom koronavirusa.“.

**III.**

U točki II. stavku 1. podtočka 8. mijenja se i glasi:

„- Zdravko Tušek, državni tajnik u Ministarstvu poljoprivrede, član“.

Iza stavka 1. dodaje se stavak 2. koji glasi:

„Prilikom obavljanja poslova iz točke I. stavka 2. ove Odluke, Radnu skupinu će, pored članova iz stavka 1. ove točke, sačinjavati i sljedeći članovi:

* Željko Plazonić, dr. med., državni tajnik u Ministarstvu zdravstva, član
* Tonči Glavina, državni tajnik u Ministarstvu turizma, član
* mr. sc. Hrvoje Čović, ravnatelj Carinske uprave, Ministarstvo financija, član
* Božidar Kutleša, ravnatelj Porezne uprave, Ministarstvo financija, član
* dr. sc. Sandra Švaljek, zamjenica guvernera Hrvatske narodne banke, članica
* mr. sc. Tamara Perko, predsjednica Uprave Hrvatske banke za obnovu i razvitak, članica
* Lidija Brković, glavna ravnateljica Državnog zavoda za statistiku, članica
* dr. sc. Luka Burilović, predsjednik Hrvatske gospodarske komore, član
* Dragutin Ranogajec, predsjednik Hrvatske obrtničke komore, član
* Davor Majetić, glavni direktor Hrvatske udruge poslodavaca, član
* Darinko Bago, predsjednik Upravnog odbora Udruge Hrvatski izvoznici, član
* Zdenko Adrović, direktor Hrvatske udruge banaka, član.“.

**IV.**

U točki VI. stavku 1. iza podstavka 3. dodaje se podstavak 4. koji glasi:

„- pratiti utjecaj **koronavirusa (SARS-CoV-2) i COVID-19 bolesti** na gospodarstvo Republike Hrvatske i predlagati mjere kojima će se umanjiti negativan utjecaj **istih** na hrvatsko gospodarstvo te o utvrđenom najmanje jednom u sedam dana pisanim putem obavještavati Vladu Republike Hrvatske i Europsku komisiju, tijekom razdoblja trajanja ugroze uzrokovane pojavom koronavirusa.“.

**V.**

Zadužuje se Ministarstvo gospodarstva, poduzetništva i obrta da o donošenju ove Odluke izvijesti sve članove Radne skupine.

**VI.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Ovim Prijedlogom izmjena i dopuna Odluke predlaže se promjena naziva i dodjeljivanje novih zadaća postojećoj Radnoj skupini za unapređenje uvjeta poslovanja u Republici Hrvatskoj u vidu praćenja utjecaja **koronavirusa (SARS-CoV-2) i COVID-19 bolesti** na gospodarstvo Republike Hrvatske i predlaganja mjera kojima će se minimizirati negativni učinci spomenutog virusa i bolesti na hrvatsko gospodarstvo.

U svrhu izvršavanja zadaća vezanih uz praćenje utjecaja predmetnog virusa i bolesti na hrvatsko gospodarstvo, dopunama Odluke predlaže se Radnoj skupini, pored stalnih članova, pridruživanje dodatnih članova iz institucija koje mogu dati doprinos u kvalitetnom izvršavanju novih poslova povjerenih Radnoj skupini.